عہدنامہ ِقدیم کی بنیادیں – ماڈیول    -  9یوسف اور اُس کے بھائی
تبادلۂ خیال کے سوالات
1. اس سبق میں آپ نے سب سے اہم بات کیا سیکھی؟ یا کوئی ایسی بات جو آپ کو پوری طرح سمجھ نہ آئی ہو؟
2. یوسف  کے کس کام کی وجہ سے اُس کے اپنے بھائیوں کے درمیان اختلاف پیدا  ہوا؟
3. مصر میں یوسف کی مہربان حکمرانی نے مصریوں کو کیسے فائدہ پہنچایا؟ اور اُس کے اپنے خاندان کو کیا فائدہ ہوا؟
4. یوسف کی کہانی میں وہ کون سے چار اہم نکات ہیں جو ابرہام، اضحاق اور یعقوب کی زندگیوں سے ملتے جلتے ہیں؟ یوسف کی کہانی سے ان نکات کی کچھ مثالیں دیں۔
5. یوسف کی کہانی سے ہم خدا کی  بہترتدبیر (Providence) کے بارے میں کیا سیکھ سکتے ہیں؟
6. یوسف کی مثال آپ کو مشکل حالات میں خدا کے ساتھ وفادار رہنے کے لئے حوصلہ کیسے دیتی ہے؟
7. خدا نے یوسف اور اُس کے بھائیوں پر کئی بار فضل کیا، اگرچہ اُنہیں ہر بار ایسا محسوس نہیں ہوا۔ یہ بات آپ کو اپنی زندگی میں، خاص طور پر مشکل حالات میں، خدا کے فضل اور مہربانی کو پہچاننے میں کیسے مدد دیتی ہے؟
8. آپ اور آپ کی کلیسیا خدا کی برکتیں اُن لوگوں تک کس طرح پہنچا سکتے ہیں جو کلیسیا کے اندر اور باہر ہیں؟
9. یوسف کی کہانی سے ہم معافی کے بارے میں کیا سیکھتے ہیں؟
10. کیا آپ نے کبھی کلیسیا میں ایسا تنازع دیکھا ہے جو اس وجہ سے پیدا ہوا ہو کہ لوگ ایک دوسرے کو معاف نہیں کر رہے تھے؟ یا کیا آپ کو کبھی کسی کو معاف کرنے میں مشکل پیش آئی؟ یوسف کی کہانی ہمیں معاف کرنے کا سبق کیسے دیتی ہے؟
نظرثانی اور جائزہ – اہم موضوعات: قومی تنوع
خدا نے اپنے ہر فرزند کو ایک خاص نام (مکاشفہ 2 :17) اور اُس کے مطابق خاص نعمتیں عطا کی ہیں۔ پولُس رسول فرماتا ہے اور ہم میں سے ہر ایک پر مسِیح کی بخشِش کے اندازہ کے مُوافِق فضل ہُؤا ہے (افسیوں 4 : 7)۔
کچھ نعمتیں دوسروں کے مقابلے میں زیادہ نمایاں ہوتی ہیں۔ کسی مخصوص معاشرے میں کچھ نعمتیں زیادہ پسند کی جاتی ہیں۔ لیکن خدا کے ہر فرزند کا اُس کی بادشاہی کے مقصد میں ایک خاص کردار ہوتا ہے۔ ہمیں اپنی نعمتوں کو وفاداری سے استعمال کرنا چاہیے، اور اُن لوگوں کی نعمتوں کی قدر کرنی چاہیے جنہیں خدا ہمارے سامنے لاتا ہے۔
کیس اسٹڈی
جان نے پادری باب سے ملاقات کا وقت لیا تاکہ اپنی نعمتوں کے بارے میں بات کر سکے۔ اُس نے پوچھا: "میری نعمتیں کیا ہیں؟" "میں نے بہت سی کتابیں پڑھی ہیں اور تین روحانی نعمتوں کی فہرست  بھی بنائی ہے۔ لیکن جو میں پڑھتاہوں، وہ مجھ پر فٹ نہیں بیٹھتا۔ میں سمجھ نہیں پا رہا کہ میری اصل نعمتیں کیا ہیں۔"
پادری باب نے پوچھا کہ فہرست میں کیا ہے؟ " جان نے کہا،" خدمت  ۔لیکن میں بہت شرمیلا ہوں۔ میں خاموشی سے مدد کرتا ہوں۔"
پادری باب نے جان کے لیے دعا کی اور کہا کہ وہ اس بارے میں سوچے گا۔ ملاقات کے بعد، پادری باب نے کہا: "ویسے، مسز اسمتھ گھر بیچنے سے پہلےگھر  کی صفائی کرنا چاہتی ہیں۔ شاید آپ اُن کی مدد کر سکیں؟" جان نے جواب دیا: "اچھا، میں سوچوں گا۔ مجھے یقین نہیں کہ میرے پاس اتنا وقت ہو گا یا نہیں۔"
غور و فکر کے سوالات
1. آپ کی نظر میں آپ کی نعمتیں کیا ہیں؟ فہرست بنائیں۔
2. اپنی نعمتوں کو پہچاننے کا بہترین طریقہ یہ ہے کہ اُن مواقع پر، جو خدا آپ کے سامنے لاتاہے، وفاداری سے خدمت کریں ۔ خدمت کے دوران ہی انسان اپنی نعمتوں کو دریافت کرتا ہے۔
3. کبھی کبھی لوگ اپنی نعمتوں سے خوش نہیں ہوتے کیونکہ اُن کے معاشرے میں اُن نعمتوں کو زیادہ اہمیت نہیں دی جاتی۔ اگر آپ کو ایسا لگتا ہے، تو غور کریں کہ اپنی نعمت سے ناخوش ہونا، دراصل مسیح اور اُس کے دیے گئے نام سے ناخوش ہونا ہے۔
عملی مشقیں
· 5 سے 10 لوگوں سے کہیں کہ وہ فہرست بنائیں کہ اُن کے خیال میں آپ کی نعمتیں کیا ہیں۔
· اپنی فہرست  کاا ُن کی فہرست سے موازنہ کریں۔
· کیا آپ کی کلیسیا کے لوگ جانتے ہیں کہ اُن کی نعمتیں کیا ہیں؟ اگر آپ پادری ہیں، یا پادری کے ساتھ مل کر کام کر رہے ہیں، تو کلیسیا کے لوگوں کو یہی طریقہ اپنانے کو کہیں اور نتائج کلیسیا کی قیادت کے ساتھ شیئر کریں۔
· وقت کی کمی کے باوجود، خُدا کی طرف سے ملنے والےمواقع کو  صرف اس بِنا پرفوراً رد نہ کریں  ،   کہ آپ کو یقین نہیں کہ آپ کو وہ کام پسند آئے گا یا نہیں۔ دعا کریں، مشورہ لیں، اور خدا کی رہنمائی کے لیے کھلے دل سے تیار رہیں۔ مختلف حالات میں خدمت کرنے سے خدا آپ کو یقین دلادےگا کہ آپ کی نعمتیں کیا ہیں۔
· اپنی کلیسیا کے لوگوں کو بھی یہی کرنے کی ترغیب دیں۔
· خدا کے سامنے یہ عہد کریں کہ آپ دوسروں میں بہتری لانے کی کوشش کریں گے، نہ کہ خود کو بڑھا چڑھا کر پیش کریں گے۔ اس کا مطلب ہے کہ آپ اُن سے حقیقی طور پر محبت کریں۔

